的的喀喀湖

的的喀喀湖（西班牙语：Titicaca Lago，艾玛拉语：Titiqaqa，奇楚瓦语：Titiqaqa Qucha）是南美洲最大个淡水湖泊，垃拉秘鲁搭玻利维亚交界个安地斯山脉丄，湖面海拔高3812米，也是世界上海拔最高搭大船可通航个高山湖泊。湖里有51隻岛，大部分有人住个，最大个岛屿的的喀喀岛上有印加时代个神庙遗址。